Id-Deċiżjoni tal-Kummissjoni
tas-7 ta’ Lulju 1997
li tħejji lista provviżorja ta’ stabilimenti ta’ pajjiżi terzi li minnhom l-Istati Membri jawtorizzaw l-importazzjoni tal-laħam tal-fenek u tal-laħam tal-kaċċa miżmuma fl-irziezet
(Test b’relevanza għall-ŻEE)
(97/467/KE)
Il-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabilixxi l-Komunità Ewropea,
Wara li kkonsidraw id-Deċiżjoni tal-Kunsill 95/408/KE tat-22 ta’ Ġunju 1995 dwar il-kundizzjonijiet għat-tħejjija, għal perjodu temporanju, listi provviżorji ta’ stabilimenti f’pajjizi terzi li minnhom l-Istati Membri huma awtorizzati biex jimportaw ċerti prodotti li joriġinaw mill-annimali, prodotti mis-sajd jew molluski bivalvoli ħajjin [1], kif l-aħħar emendata bid-Deċiżjoni tal-Kunsill 97/34/KE [2], u b’mod partikolari l-Artikolu 2(1) u l-Artikolu 7 tagħha,
Billi d-Deċiżjoni tal-Kummissjoni 94/278/KE [3], kif l-aħħar emendata bid-Deċiżjoni 96/344/KE [4], tħejji lista ta’pajjiżi terzi li minnhom l-Istati Membri jawtorizzaw l-importazjoni tal-laħam tal-fenek;
Billi lista ta’pajjiżi terzi li minnhom L-Istati Membri jawtorizzaw l-importazzjoni tal-laħam tal-kaċċa mrobbija fl-irziezet tħejjiet wara li daħlet fis-seħħ id-Direttiva tal-Kunsill 92/118/KEE [5], kif l-aħħar emendata bid-Direttiva 96/90/KE [6];
Billi, għal ħafna mill-pajjiżi fil-lista il-kundizzjonijiet tas-saħħa ta’ l-annimali u ċertifikati tal-veterinarji meħtieġa għall-importazzjoni ta’ laħam tal-fenek u prodotti tal-laħam tal-kaċċa mrobbija fl-irziezet kienu preskritti fid-Deċiżjoni tal-Kummissjoni 97/219/KE [7];
Billi l-Kummissjoni rċeviet minn ċerti pajjiżi terzi listi ta’stabbilimenti, b’garanziji li jokkonformaw bis-sħiħ mal-kundizjonijiet ta’ saħħa adattati fil-Komunità, u li jekk xi stabbiliment jonqos minn dan, l-attivitajiet ta’ esportazzjoni tiegħu lejn il-Komunità Ewropea jiġu sospiżi;
Billi l-Kummissjoni ma setgħetx taċċerta fil-pajjiżi terzi kkonċernati l-konformità ta’ l-istabbilimenti tagħhom mal-ħtiġiet tal-Komunità u l-validità tal-garanziji pprovduti mill-awtoritajiet kompetenti;
Billi, biex tiġi evitata l-interruzjoni fil-kummerċ tal-laħam tal-fenek u laħam tal-kaċċa mrobbija fl-irziezet minn dawk il-pajjiżi, huwa meħtieġ li jiġi mogħti lilhom aktar żmien li matulu l-Istati Membri jkunu jistgħu jkomplu l-importazzjoni tal-laħam tal-fenek u laħam tal-kaċċa mrobbija fl-irziezet mill-istabilimenti li huma irrikonoxxew taħt ir-riserva li l-kummerċ f’dan il-laħam għandu jkun limitat għas-suq nazzjonali; billi matul dak il-perjodu estiż il-Kummissjoni għandha tiġbor minn dawk il-pajjiżi l-garanziji meħtieġa biex ikunu jistgħu jiġu miżjuda mal-lista skond il-proċedura preskritta fid-Deċiżjoni 95/408/KE;
Billi, fir-rigward tar-Repubblika Ċeka, tħejjiet lista ta’ stabbilimenti bid-Deċiżjoni tal-Kummissjoni 97/299/KE [8];
Billi kif jiskadi dak il-perjodu l-pajjiżi terzi li ma trasmessewx il-listi ta’ stabilimenti tagħhom skond ir-regoli tal-Komunità ma jkunux aktar permessi li jesportaw il-laħam tal-fenek u laħam tal-kaċċa mrobbija fl-irziezet lejn il-Komunità;
Billi l-Istati Membri għandhom ikunu responsabbli għalhekk li jissodisfaw lilhom infushom li l-istabbilimenti li minnhom huma jimportaw il-laħam tal-fenek u laħam tal-kaċċa mrobbija fl-irziezet jikkonformaw mal-ħtiġiet għall-produzzjoni u t-tqegħid fis suq li mhumiex inqas stretti mill-ħtiġiet tal-Komunità;
Billi l-listi provviżorji ta’ stabilimenti li jipproduċu l-laħam tal-fenek u laħam tal-kaċċa mrobbija fl-irziezet jistgħu għalhekk jitħejjew fir-rigward ta’ ċerti pajjiżi;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
1. L-Istati Membri għandhom jawtorizzaw l-importazzjoni ta’ laħam tal-fenek u laħam tal-kaċċa mrobbija fl-irziezet mill-istabbilimenti tal-pajjiżi terzi elenkati fl-Anness hawn mehmuż.
2. Fir-rigward pajjiżi terzi, minnbarra dawk fl-Anness, L-Istati Membri jistgħu jawtorizzaw l-istabilimenti għall-importazzjoni ta’ laħam tal-fenek u laħam tal-kaċċa mrobbija fl-irziezet sa l-1 ta’ Jannar 1998.
3. L-importazzjoni ta’ laħam tal-fenek u laħam tal-kaċċa mrobbija fl-irziezet għandu jibqa’ soġġett għad-disposizzjonijiet veterinarji tal-Komunità li ġew addottati band’oħra.
Artikolu 2
Din id-Deċiżjoni għandha tapplika mill-1 ta’ Lulju 1997.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fis-7 ta’ Lulju 1997.